བརྩམས་ཆོས་ཀྱིས་ཚན་ཆུང་ལ་ཨང་ཀི་འགོད་པའི་ཐབས་སྤྱད་ཡོད།ཚན་ཆུང་རེ་རེ་ནི་འཚོ་བའི་དོ་ར་རེ་རེད།འཚོ་བའི་དོ་ར་རེ་རེ་ནི་མཚོན་སྟོབས་ཡོད་པའི་དོ་ར་རེ་དང་།ཚན་ཆུང་ངམ་དོ་ར་རེ་རེའི་བར་ན་རུས་སྦལ་གྱི་ནུར་འགྲོས་ལྟ་བུའི་འགྲོས་མེད་པར་མཆོང་ལྡིང་ཡོད་པས།འབྲི་ཐབས་འདིས་བརྩམས་སྒྲུང་གི་དགོས་མེད་ཀྱི་བརྒྱུད་རིམ་ངོ་སྤྲོད་དེར་བསྲིས་ཚགས་ཆེན་པོ་བྱེད་ཐུབ་ཡོད།དེ་བས།རྩོམ་གྱི་སྒྲིག་གཞིའི་ཆ་ནས་ཐུར་དུ་སྤྲོ་བའི་གཏམ་རྒྱུད་ཀྱི་ཆ་དེས་རྩོམ་དངོས་ནས་ཆ་ཉུང་ཟད་ལས་ཟིན་དུ་མ་བཅུག་པར།རྩོམ་ཉིད་འཚོ་བའི་བདག་ཉིད་དུ་གྱུར་བའི་འཕྲོད་དུ་སྤྲོ་བའི་ཆས་བཟུང་ནས་ཡོད།